No se sabe de tot en que anyo Eurico fació la resta de las conquiestas, pero sabemos que enta l'anyo 480, antes de 481, lo conte godo Gauterico, ninviau por Eurico, trescruzó los Pireneus y ocupó Pamplona y Zaragoza. Por la mesma epoca Eurico ninvió una expedición a lo comandamiento de lo conte Eldefred enta la parte costera de la Tarraconense (se discute quala d'ellas estió primero, encara que por un regular se creya que estió la dirichida por Eldefred). La conquiesta de la Cartachinense, Lusitanica y Betica no son documentadas.